ถ้าแฟนผมกินยาคุมอยู่ แล้วมีเพศสัมพันธ์ และผมใส่ถุงยา ถ้าเสร็จกิจแล้วกินยาคุมฉุกเฉินจะทำให้%การตั้งครรภ์ลดลงจากการใช้แค่ยาคุมกับถุงยางไหมครับ
สวัสดีค่ะ หากทานยาคุมกำเนิดอยู่ และทานได้อย่างถูกต้อง คือทานทุกวัน ไม่มีวันที่ลืมทาน ทานยาในเวลาเดียวกันหรือใกล้เคียงกันในแต่ละวัน ไม่มีอาเจียนหลังทานยา ไม่มีท้องเสีย ไม่ได้ทานยาอื่นบางชนิดร่วมด้วย ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ และหากใส่ถุงยางอนามัยป้องกันร่วมด้วย โอกาสในการตั้งครรภ์ก็แทบไม่มี ดังนั้น จึงไม่จำเป็นต้องทานยาคุมฉุกเฉินไป เพราะยาคุมฉุกเฉินนั้นมีประสิทธิภาพต่ำกว่ายาคุมกำเนิด จึงไม่ได้ช่วยเพิ่มประสิทธิภาพในการป้องกันการตั้งครรภ์แต่อย่างใด ในทางตรงข้าม อาจทำให้ได้รับผลข้างเคียงเพิ่มมากขึ้นโดยไม่จำเป็นค่ะ การจะทานยาคุมฉุกเฉินนั้น จะทานในกรณีที่มีการลืมทานยาคุมกำเนิดตั้งแต่ 2 วันขึ้นไปค่ะ